Cristiano Ronaldon ura
Maajoukkueura > Maajoukkuetilastojen maalikuningas (2018–)

Ronaldo teki 15 maalia MM-karsinnoissa 2018 ja yhdessä ottelussa enimmillään neljä kappaletta Andorraa vastaan. Ronaldo teki lohko-ottelussa Espanjaa vastaan hattutempun, ja ottelu päättyi lopulta 3–3. Lisäksi hän teki niin ikään lohko-otteluissa Marokkoa vastaan ottelun ainoan maalin. Portugali putosi turnauksesta lopulta neljännesvälieräottelussa Uruguayta vastaan.
Ronaldo teki syyskuussa 2020 Kansojen liigassa uransa sadannen maajoukkuemaalin Ruotsia vastaan. Hän saavutti rajapyykin toisena pelaajana. Ronaldo teki MM-karsinnoissa 2022 neljä maalia Luxemburgia vastaan kahdessa ottelussa. Toisessa niistä hän teki kolme maalia, joka oli hänen maajoukkueuransa kymmenes hattutemppu. Hän saavutti rajapyykin historian ensimmäisenä pelaajana. Lisäksi hän teki kaksi maalia Irlannin tasavaltaa vastaan, minkä myötä hän nousi kaikkien aikojen parhaaksi maalintekijäksi miesten maajoukkuetilastoissa 110:llä maalillaan. Ronaldo teki MM-kilpailuissa 2022 yhden maalin alkulohko-ottelussa Ghanaa vastaan, ja hänestä tuli ensimmäinen miespelaaja, joka oli tehnyt maalin viisissä MM-kilpailuissa. Portugali putosi turnauksesta lukemin 1–0 päättyneessä puolivälieräottelussa Marokkoa vastaan.
Portugalin maajoukkueen päävalmentaja Roberto Martínez Montoliú valitsi Ronaldon EM-karsintojen 2024 joukkueeseen Liechtensteiniä ja Luxemburgia vastaan. Liechtensteiniä vastaan pelattu ottelu oli hänen uransa 197. maajoukkueottelu, minkä myötä hänestä tuli kaikkien aikojen eniten maajoukkueotteluita pelannut pelaaja. Ronaldo pelasi EM-kilpailuissa 2024 Portugalin kapteenina kaikki viisi ottelua avauskokoonpanossa ja viimeistä alkulohko-ottelua lukuun ottamatta täydet minuutit. Puolivälierä Ranskaa vastaan päättyi rangaistuspotkukilpailuun, jossa Ronaldo teki joukkueensa ensimmäisenä laukojana maalin. Ronaldosta tuli historian ensimmäinen pelaaja, joka on pelannut kuusissa EM-kilpailuissa.
Ronaldo teki myöhemmin 900:nnen ammattilaismaalinsa saman vuoden syyskuussa pelatussa Kansojen liigan ottelussa Kroatiaa vastaan. Hän saavutti lukeman historian ensimmäisenä pelaajana. Maaleista 547 oli tehty oikealla ja 173 vasemmalla jalalla, 151 puskien sekä yhdet oikealla reidellä ja vasemmalla olkapäällä. Lisäksi hänestä tuli turnauksen aikana eniten maajoukkueotteluita voittanut pelaaja, kun Portugali voitti Puolan 5–1. Kyseinen voitto oli Ronaldon maajoukkueuran 132:s, ja edellistä ennätystä piti nimissään Ronaldon entinen joukkuepelaaja Sergio Ramos.
Ronaldo Manchester Unitedin paidassa kaudella 2006–2007.
Ronaldo voitti vuonna 2008 ensimmäisen Kultaisen pallonsa.
Ronaldo aloitti uransa Real Madridissa pukemalla ylleen numeron 9. Raúlin lähdettyä joukkueesta vuonna 2010 Ronaldo sai vaihtaa pelinumeron seitsemään.
Ronaldo teki sarjakaudella 2010–2011 turnauksen silloisen yhden kauden ennätyksen 40 maalia.
Ronaldo pelaamassa helmikuussa 2012.
Ronaldo teki vuonna 2013 kalenterivuoden ennätyksensä 69 maalia 59 ottelussa.
Ronaldo pelaamassa lokakuussa 2015.
Ronaldosta tuli huhtikuussa 2017 Mestarien liigan historian ensimmäinen sata maalia tehnyt pelaaja.
Ronaldo Mestarien liigan 2017–2018 loppuottelussa, joka jäi hänen viimeiseksi ottelukseen Real Madridissa.
Ronaldo Juventuksen paidassa ottelussa Torinoa vastaan marraskuussa 2019.
Ronaldo kentällä Brighton & Hove Albionia vastaan helmikuussa 2022.
Ronaldo teki Saudi-Arabian pääsarjan kaudella 2023–2024 turnauksen historian yhden kauden maaliennätyksen 35 maalillaan.
Ronaldo (vas.) pelaamassa EM-kilpailuissa 2004 Alankomaita vastaan.
Ronaldo ottelussa Saksaa vastaan EM-kilpailuissa 2012.
Ronaldo potkaisemassa palloa Irania vastaan MM-kilpailuissa 2018.